Francisco Sagasti

Francisco Rafael Sagasti Hochhausler (født 10. oktober 1944 i Lima) er en peruansk ingeniør, professor og politiker for sentrumspartiet Partido Morado. Han var Perus president fra 17. november 2020 til 28. juli 2021.

Sagasti ble 17. november 2020 av Perus parlament, valgt som ny president i landet. Sagasti etterfulgte Manuel Merino som gikk av etter fem dager. Valget foregikk ved at Sagasti først ble valgt til president i parlamentet. Som følge av Merinos avgang, ble Sagasti ifølge Perus grunnlov dermed også automatisk ny president. Han ble da også den tredje presidenten i landet i løpet av en uke. Sagasti ble i embetet til parlamentsvalget i juli 2021.

Han var i 1996 en av de 72 gislene under gisseltakingen i den japanske ambassaden i Peru, men slapp fri etter to dager. Han har vært rådgiver for UNESCO, De forente nasjoner, Den interamerikanske utviklingsbanken (IDB), Verdensbanken, FNs økonomiske kommisjon for Latin-Amerika (ECLAC), Organisasjonen av amerikanske stater (OAS) og Det latinamerikanske økonomiske system (SELA), og vært rådgiver for Perus regjering. Han ble valgt som medlem av Perus kongress første gang i 2020.

Referanser

Eksterne lenker 
 

Peruanske politikere
Peruanske presidenter
Personer fra Lima